Diari Oficial de la Generalitat Valenciana


Sumari del DOGV 7254, del 14-04-2014 (2014/3001)

Convocatòria de l'Assemblea General ordinària.
----------------------------------------------

### Dades del document

Número de DOGV
:   7254

Data del DOGV
:   14-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3001


Organisme emissor
:   Caja Rural Católico Agraria, SCOOP Crèd. V.

Tipus de document
:   Convocatòria

Convocatòria de l'Assemblea General ordinària. [2014/3001]  
En compliment de l'acord adoptat pel Consell Rector d'aquesta caixa rural i de conformitat amb el que legalment i estatutàriament s'ha establit, es convoca a tots els socis de l'entitat per a celebrar Assemblea General ordinària, el dia 22 de maig d'enguany, a les 19.00 hores en primera convocatòria i a les 19.30 hores en segona, en els salons del Jardín Alaska, situat en l'avinguda d'Alemanya, número 16, d'aquesta ciutat, amb la finalitat de tractar els diferents punts del següent  
  
Ordre del dia  
  
Primer. Confecció de la llista d'assistents i constitució de l'Assemblea General.  
Segon. Examen i aprovació de la gestió social, dels comptes anuals i l'informe de gestió de l'entitat corresponents a l'exercici 2013.  
  
Tercer. Aprovació, si escau, de la proposta de distribució dels resultats de l'exercici 2013.  
Quart. Aprovació, si escau, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'inversions i despeses d'aquest fons per a l'exercici en curs.  
Autorització al Consell Rector perquè exercisca facultats en l'àmbit de la gestió del fons de formació i promoció cooperativa respecte del pressupost de 2015 fins a la celebració de la pròxima Assemblea General ordinària.  
Cinqué. Aprovació de la retribució de les aportacions socials corresponent a l'exercici de 2014; ratificació dels pagaments a compte realitzats en 2013.  
Delegació en el Consell Rector, fins a la celebració de l'Assemblea General ordinària de l'any 2015, per a la fixació del tipus d'interès de les aportacions al capital social, temps i forma de pagament.  
Sisé. Informació sobre la incorporació de Caixa Rural Catòlica Agrària, S. Coop. de Crèdit V. al nou Grup Cooperatiu Cajamar i adopció, si escau, dels acords complementaris i/o addicionals que pogueren ser necessaris.  
Seté. Elecció per a la renovació estatutària dels membres del Consell Rector i suplents.  
Vuité. Fixació de la quantia de les dietes i compensació de despeses dels membres del Consell Rector derivades de l'exercici del seu càrrec. Declaració dels membres del Consell Rector perquè les dietes siguen donades a la Fundació Caixa Rural Vila-real.  
Nové. Ratificació de l'acord adoptat pel Consell Rector, consistent en la modificació dels estatuts socials per a adaptar-los a les observacions realitzades pel Registre de Cooperatives de la Comunitat Valenciana, en relació al capítol corresponent al Grup Cooperatiu Caixes Rurals Unides i de l'entitat capçalera, i posteriorment al Grup Cooperatiu Cajamar i de l'entitat capçalera.  
Deu. Qüestions urgents o complementàries que resulten necessàries. Acords que pertoquen si escau. Suggeriments i preguntes en relació amb els assumptes de la convocatòria.  
Onze. Concessió de facultats al Consell Rector, al seu president i al secretari del Consell, així com als corresponents substituts estatutaris.  
  
Dotze. Aprovació immediata de l'acta per la mateixa Assemblea o en defecte d'això designació de dos socis, amb els seus suplents, per a l'aprovació ulterior d'aquella, juntament amb el president, dins dels 15 dies següents.  
  
Vila-real, 20 de març de 2014.- El president: Enric Portalés Llop.  
  
  
Nota. Conforme al que es disposa en l'article 34 de la Llei de Cooperatives de la Comunitat Valenciana i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al dia de l'anunci de la present convocatòria, excepte dissabtes, i fins al dia de celebració de l'Assemblea. Els socis tenen dret a rebre gratuïtament, prèvia sol·licitud per escrit, còpia dels indicats documents.